غطيت الوجع ماريده ينشاف
ام غطت ابنها التوه يرضع
زرك من الجكاير صايره شفاي
وكول يردلي باجر وضحك ارجع
تقويم السنه مدكوك ع الباب
وتالي يعوفني معلك ويطلع
عمت من البواجي عليك بجفاك
الهسه ابابكم ليليه تدمع
تاجر مصلحه وياي طبيت
خذت مالاتك وبلباقي تطمع
هلي ماشوفهم يوميه بلبيت
ونته بغبشه الله كبالي تطلع
بعد مانتفق عينين جايوس
وحده يسده بس الثانيه اوسع
شجر بعيون نجار التوابيت
بوكت الحاجه حتئ اصغار يشلع
علم دوله عشت وياي مهيوب
ارفعك وانته بيه تكوم تدفع
سيف الزينه ماتنفع بلحروب
بس وكت النفاهه تكوم تلمع
زلف عاهر الشمه فلان وفلان
ومن يوصل الحدي يصير مرجع
اردك وبشرط موهين وياي
إذا شفت العراق بخير يرجع
سجاد ستار
Show more ...